ddrg/super_eurlex huggingface dataset:
RÅDETS BESLUTNING af 17. juni 1997 om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1998 (97/390/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år; aftalen forbliver derefter i kraft på ubestemt tid, såfremt den ikke opsiges med tolv måneders varsel;

i henhold til tiltrædelsesaktens artikel 354, stk. 2, berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år; ovennævnte aftale er videreført indtil den 7. marts 1997 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Den Portugisiske Republik bemyndiges til at videreføre nævnte aftale indtil den 7. marts 1998 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 7. marts 1998.

Artikel 2

Denne beslutning er rettet til Den Portugisiske Republik.

Udfærdiget i Luxembourg, den 17. juni 1997.

På Rådets vegne

A. JORRITSMA-LEBBINK

Formand

(1) EFT nr. L 196 af 7. 8. 1996, s. 12.
KOMMISSIONENS BESLUTNING af 4. juni 1997 om bemyndigelse af medlemsstaterne til midlertidigt at tillade handel med frø af sojabønner (Glycine max (L.) Merr.), der ikke opfylder kravene i Rådets direktiv 69/208/EØF (97/379/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (1), senest ændret ved direktiv 96/72/EF (2), særlig artikel 16,

under henvisning til anmodning fra Østrig, og

ud fra følgende betragtninger:

I Østrig har produktionen af frø af meget tidlige sojabønnesorter (Glycine max (L.) Merr.), der opfylder kravene i direktiv 69/208/EØF med hensyn til mindste spireevne, været utilstrækkelig i 1996 og er derfor ikke stor nok til at dække landets behov;

det er ikke muligt at dække dette behov tilfredsstillende med frø fra andre medlemsstater eller fra tredjelande, der opfylder alle kravene i nævnte direktiv;

Østrig bør derfor bemyndiges til i en periode, der udløber den 30. juni 1997, at tillade handel med frø af ovennævnte art, som er undergivet mindre strenge krav;

desuden bør andre medlemsstater, der kan forsyne Østrig med sådanne frø, der ikke opfylder direktivets krav, bemyndiges til at tillade handel hermed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Østrig bemyndiges til i en periode, der udløber den 30. juni 1997, at tillade handel på sit område med højst 200 tons frø af meget tidlige sorter af sojabønner (Glycine max (L.) Merr.), der ikke opfylder kravene i bilag II til direktiv 69/208/EØF med hensyn til mindste spireevne, forudsat at følgende betingelser er opfyldt:

a) spireevnen er på mindst 62 % målt på rent frø

b) den officielle etiket skal bære påskriften »mindste spireevne 62 %«.

Artikel 2

De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med frø, for hvilke handel tillades i medfør af denne beslutning.

Artikel 3

Medlemsstaterne giver straks Kommissionen og de øvrige medlemsstater meddelelse om, hvor store mængder frø der er mærket og tilladt afsat på deres område i medfør af denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 4. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 169 af 10. 7. 1969, s. 3.

(2) EFT nr. L 304 af 27. 11. 1996, s. 10.
RÅDETS AFGØRELSE af 27. januar 1997 vedrørende indgåelsen på det Europæiske Fællesskabs vegne af en brevveksling om bekræftelse af den fælles forståelse af principperne for internationalt forsknings- og udviklingssamarbejde inden for intelligente fremstillingssystemer mellem det Europæiske Fællesskab og Amerikas Forenede Stater, Japan, Australien, Canada og EFTA-landene Norge og Schweiz (97/378/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 M sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Internationalt samarbejde inden for intelligente fremstillingssystemer vil styrke det videnskabelige og tekniske grundlag for industrien i Europa og bidrage til at gøre den europæiske industri mere konkurrencedygtig;

en gennemførlighedsundersøgelse af to års varighed om internationalt samarbejde inden for intelligente fremstillingssystemer har vist, at et sådant samarbejde vil give en ekstra fordel;

Rådet har givet Kommissionen mandat til at føre forhandlinger om en fælles forståelse med Amerikas Forenede Stater, Japan, Australien, Canada og EFTA-landene Norge og Schweiz;

der er opnået en fælles forståelse i form af brevveksling med tredjelandene -

TRUFFET FØLGENDE AFGØRELSE:

Artikel 1

Brevvekslingen om bekræftelse af den fælles forståelse af principperne for internationalt forsknings- og udviklingssamarbejde inden for intelligente fremstillingssystemer mellem Det Europæiske Fællesskab og Amerikas Forenede Stater, Japan, Australien, Canada og EFTA-landene Norge og Schweiz godkendes herved.

Teksten til brevvekslingen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne den i artikel 1 omhandlede brevveksling med bindende virkning for Fællesskabet.

Udfærdiget i Bruxelles, den 27. januar 1997.

På Rådets vegne

G. ZALM

Formand

(1) EFT nr. C 20 af 20. 1. 1997, s. 371.
RÅDETS AFGØRELSE af 24. marts 1997 (1) om fjernelse af told på informationsteknologiprodukter (97/359/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

I den nye transatlantiske dagsorden, der blev vedtaget på EU-USA-topmødet i Madrid den 13. december 1995, blev det besluttet at forsøge at indgå en informationsteknologiaftale;

efter beretninger fra Kommissionen om dens sonderende konsultationer med tredjelande besluttede Rådet den 16. november 1996 at indlede forhandlinger med tredjelande om indgåelse af en informationsteknologiaftale (ITA);

på Verdenshandelsorganisationens første konference i Singapore blev der den 13. december 1996 vedtaget en ministererklæring om handel med informationsteknologiprodukter; erklæringen fastsætter en række betingelser for fjernelse af told på informationsteknologiprodukter; disse betingelser er opfyldt;

ministererklæringen om handel med informationsteknologiprodukter samt dennes bilag og tillæg udgør aftalen om handel med informationsteknologiprodukter;

EF-ITA Bilag CXL, som ændrer tidsplanen for Fællesskabet, bør forelægges Verdenshandelsorganisationen;

aftalen om handel med informationsteknologiprodukter og meddelelsen om dens gennemførelse bør godkendes på Fællesskabets vegne -

TRUFFET FØLGENDE AFGØRELSE:

Artikel 1

Aftalen om handel med informationsteknologi sammen med meddelelsen om dens gennemførelse godkendes herved på Fællesskabets vegne.

Teksten til aftalen og til meddelelsen er vedføjet denne afgørelse.

Artikel 2

Som krævet i henhold til afsnit 4 i bilaget til erklæringen:

i) tager Rådet til efterretning, at et antal deltagere, der tegner sig for omkring 90 % af verdenshandelen med informationsteknologiprodukter, har meddelt deres accept

ii) godkender Rådet på Fællesskabets vegne anmodningerne om spredning af nedsættelserne fra visse af deltagerne i ITA.

Artikel 3

Rådet bemyndiger Kommissionen til at forelægge Verdenshandelsorganisationen ændringerne til tidsplanen for Fællesskabet som opført i EF-ITA Bilag CXL, der er indeholdt i den hertil knyttede aftale.

Artikel 4

Rådets formand bemyndiges herved til at udpege den person, der er beføjet til at foretage den i ministererklæringen omhandlede underretning.

Artikel 5

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 24. marts 1997.

På Rådets vegne

H. VAN MIERLO

Formand

(1) Den konsoliderede tekst til denne afgørelse indeholder de rettelser, som Rådet godkendte den 14. maj 1997.
KOMMISSIONENS BESLUTNING af 28. maj 1997 om ændring af visse beslutninger om bemyndigelse af Frankrig til at begrænse handel med frø af visse sorter af landbrugsplantearter (Kun den franske udgave er autentisk) (97/363/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter (1), senest ændret ved akten vedrørende Østrigs, Finlands og Sveriges tiltrædelse, særlig artikel 15, stk. 2 og 3, og

ud fra følgende betragtninger:

Ved Kommissionens beslutning 76/219/EØF (2), 78/127/EØF (3), 80/1360/EØF (4), 82/948/EØF (5) og 87/117/EØF (6) blev Frankrig bemyndiget til at begrænse handelen med bl.a. frø af visse majssorter;

i henhold til artikel 15, stk. 1, i direktiv 70/457/EØF er frø og plantemateriale af sorter af landbrugsplantearter, der er blevet officielt godkendt i mindst én medlemsstat, og som opfylder betingelserne i direktiv 70/457/EØF, fra den 31. december i det andet år efter det år, hvor sorterne blev godkendt, ikke længere underkastet handelsrestriktioner ¡ Fællesskabet med hensyn til sorten;

i artikel 15, stk. 2, i direktiv 70/457/EØF er det dog fastsat, at en medlemsstat i de i artikel 15, stk. 3, nævnte tilfælde kan bemyndiges til at forbyde handel med frø og plantemateriale af visse sorter efter anmodning herom;

ved ovennævnte beslutninger har Kommissionen bemyndiget Frankrig til bl.a. at forbyde handel med frø af visse majssorter med en FAO-klassificering efter tidlighed på 800 eller derover, der er opført på den fælles sortsliste over landbrugsplantearter;

Frankrig har meddelt Kommissionen, at landet ikke længere ønsker at benytte sig af bemyndigelserne for de nævnte majssorters vedkommende;

bemyndigelserne tilbagekaldes derfor for de nævnte sorters vedkommende;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Bemyndigelserne til Frankrig i de nedenfor nævnte beslutninger tilbagekaldes med hensyn til de deri nævnte majssorter (Zea mays L.):

- 76/219/EØF

- 78/127/EØF

- 80/1360/EØF

- 82/948/EØF og

- 87/117/EØF.

Artikel 2

Denne beslutning er rettet til Den Franske Republik.

Udfærdiget i Bruxelles, den 28. maj 1997.

På Kommissionens vegne

Franz FISCHLER

Medlem af Kommissionen

(1) EFT nr. L 225 af 12. 10. 1970, s. 1.

(2) EFT nr. L 46 af 21. 2. 1976, s. 30.

(3) EFT nr. L 41 af 11. 2. 1978, s. 43.

(4) EFT nr. L 384 af 31. 12. 1980, s. 44.

(5) EFT nr. L 383 af 31. 12. 1982, s. 25.

(6) EFT nr. L 49 af 18. 2. 1987, s. 34.
RÅDETS AFGØRELSE af 2. juni 1997 om forlængelse af gyldigheden af Rådets holdning 95/544/FUSP vedrørende Nigeria (97/358/FUSP)

RÅDET FOR DEN EUROPÆISKE UNION HAR -

Under henvisning til traktaten om Den Europæiske Union, særlig artikel J.2,

under henvisning til fælles holdning 95/544/FUSP af 4. december 1995 vedtaget af Rådet på grundlag af artikel J.2 i traktaten om Den Europæiske Union vedrørende Nigeria (1),

under henvisning til Rådets afgørelse 96/677/FUSP af 25. november 1996 om forlængelse af fælles holdning 95/544/FUSP vedrørende Nigeria (2), hvorved gyldigheden af den fælles holdning blev forlænget i seks måneder indtil den 4. juni 1997, og

ud fra følgende betragtning:

på baggrund af betragtningerne i punkt 3 i fælles holdning 95/544/FUSP bør denne fælles holdning forlænges yderligere -

TRUFFET FØLGENDE AFGØRELSE:

Artikel 1

Gyldigheden af fælles holdning 95/544/FUSP forlænges indtil den 4. december 1997.

Artikel 2

Denne afgørelse offentliggøres i Tidende.

Udfærdiget i Luxembourg, den 2. juni 1997.

På Rådets vegne

H. VAN MIERLO

Formand

(1) EFT nr. L 309 af 21. 12. 1995, s. 1.

(2) EFT nr. L 315 af 4. 12. 1996, s. 3.
RÅDETS BESLUTNING af 5. juni 1997 om ophævelse af beslutning 77/186/EØF om udførsel af mineralolie og mineralolieprodukter fra en medlemsstat til en anden i tilfælde af forsyningsvanskeligheder (97/374/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 103 A,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Beslutning 77/186/EØF (4) blev vedtaget med henblik på at lade handelen med olie inden for Fællesskabet være underkastet en ordning med licenser, der var gyldige i en kort periode, og desuden stille udstedelsen af eksportlicenser i bero i en meget kort periode;

formålet med disse foranstaltninger var at bremse eller begrænse handelen med olie inden for Fællesskabet, såfremt der opstod for store prisforskelle mellem medlemsstaterne;

denne form for prispolitik, der kunne forværre forsyningsmangelen for de medlemsstater, der førte en prisloftpolitik, anvendes nu ikke længere;

det er på grund af afskaffelsen af toldformaliteter og -kontrol i Fællesskabet blevet yderst vanskeligt, for ikke at sige umuligt at gennemføre beslutning 77/186/EØF;

de foranstaltninger, der er omhandlet i nævnte beslutning, udgør kvantitative eksportrestriktioner, som er uforenelige med bestemmelserne i traktaten -

VEDTAGET FØLGENDE BESLUTNING:

Artikel 1

Beslutning 77/186/EØF ophæves.

Artikel 2

Denne beslutning er rettet til medlemsstaterne.

Udfærdiget i Luxembourg, den 5. juni 1997.

På Rådets vegne

E. BORST-EILERS

Formand

(1) EFT nr. C 272 af 18. 9. 1996, s. 10.

(2) EFT nr. C 132 af 28. 4. 1997.

(3) EFT nr. C 66 af 3. 3. 1997, s. 38.

(4) EFT nr. L 61 af 5. 3. 1977, s. 23. Beslutningen er ændret ved beslutning 79/879/EØF (EFT nr. L 270 af 27. 10. 1979, s. 58).
EUROPA-PARLAMENTETS OG RÅDETS BESLUTNING Nr. 1047/97/EF af 29. maj 1997 om ændring af beslutning nr. 1254/96/EF om opstilling af et sæt retningslinjer for transeuropæiske net på energiområdet

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 129 D, stk. 1,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

under henvisning til udtalelse fra Regionsudvalget (3),

i henhold til fremgangsmåden i traktatens artikel 189 B (4), og

ud fra følgende betragtning:

Det er nødvendigt regelmæssigt at ajourføre listen over projekter af fælles interesse på baggrund af udviklingen inden for sammenkoblede energinet både inden for og uden for Det Europæiske Fællesskab, samt på baggrund af udvidelsesprocessen og mere generelt udbygningen af energiforbindelserne med tredjelande -

VEDTAGET FØLGENDE BESLUTNING:

Artikel 1

De projekter, der er anført i bilaget til denne beslutning, tilføjes på den vejledende liste over projekter af fælles interesse, der er anført i bilaget til Europa-Parlamentets og Rådets beslutning nr. 1254/96/EF af 5. juni 1996 om opstilling af et sæt retningslinjer for transeuropæiske net på energiområdet (5).

Artikel 2

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 29. maj 1997.

For Europa-Parlamentet

J.M. GIL-ROBLES

Formand

På Rådets vegne

A. JORRITSMA LEBBINK

Formand

(1) EFT nr. C 298 af 9. 10. 1996, s. 10.

(2) EFT nr. C 30 af 30. 1. 1997, s. 114.

(3) EFT nr. C 116 af 14. 4. 1997, s. 96.

(4) Europa-Parlamentets udtalelse af 12. november 1996 (EFT nr. C 362 af 2. 12. 1996, s. 29). Rådets fælles holdning (EF) nr. 13/97 af 27. januar 1997 (EFT nr. C 111 af 9. 4. 1997, s. 84), Europa-Parlamentets afgørelse af 12. marts 1997 (EFT nr. 115 af 14. 4. 1997), og Rådets afgørelse af 17. april 1997.

(5) EFT nr. L 161 af 29. 6. 1996, s. 147.

BILAG

TRANSEUROPÆISKE ENERGINET

>TABELPOSITION>
KOMMISSIONENS BESLUTNING af 4. juni 1997 om ændring, for så vidt angår Tyskland, Det Forenede Kongerige, Irland, Grækenland og Sverige, af beslutning 96/295/EF om fastsættelse af listen over enheder i edb-nettet Animo (EØS-relevant tekst) (97/377/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 20, stk. 3, og

ud fra følgende betragtninger:

Efter anmodning fra Tyskland, Det Forenede Kongerige, Irland, Grækenland og Sverige bør listen over Animo-enheder, som blev fastsat ved beslutning 96/295/EF om fastsættelse af listen over enheder i edb-nettet Animo og om ophævelse af beslutning 92/175/EØF (3), ændres, navnlig for så vidt angår de lokale enheder og grænsekontrolstederne;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 96/295/EF foretages følgende ændringer:

1) I afsnittet »Deutschland, LOKALE ENHEDER« i bilaget ændres »Westlausitz-Dresdner Land« med identifikationsnummeret 0121614 til »Kamenz«.

2) I afsnittet »United Kingdom, LOKALE ENHEDER«, i bilaget ændres identifikationsnummeret 0709903 og navnet »Dumfries« til »0709003« og »Perth«.

3) I afsnittet »Ireland, LOKALE ENHEDER« i bilaget ændres identifikationsnummeret 0819099 og navnet »Wicklow« til »0810900« og »Wicklow-Rosslare«.

4) I afsnittet »Ellada«, i bilaget:

- ændres »Attiki« med identifikationsnummeret 1000200 til »Athina-Attiki« under »LOKALE ENHEDER«

- udgår identifikationsnummeret 1005899 og navnet »Patra« under »GRÆNSEKONTROLSTEDER«.

5) I afsnittet »Sverige, GRÆNSEKONTROLSTEDER«, i bilaget

- udgår identifikationsnumrene »1612299 og 1612499« og navnene »Sturup (airport) og Malmö (port)«

- tilføjes følgende identifikationsnumre og navne: »1605199 Norrköping (airport), 1613199 Varberg (port), 1614499 Lysekil (port), 1614599 Wallham (port) og 1617299 Eda (road)«.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 113 af 7. 5. 1996, s. 1.
RÅDETS AFGØRELSE af 5. juni 1997 om beskikkelse af et medlem af og tre suppleanter til Regionsudvalget (97/373/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelser af 26. januar 1994 (1) og 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af og tre pladser som suppleant til ovennævnte udvalg er blevet ledig, efter at Martin Purtscher er trådt tilbage som medlem, og efter at Herbert Sausgruber, Hannes Swoboda og Mari-Ann Esch er trådt tilbage som suppleanter, hvilket Rådet blev underrettet om henholdsvis den 21. maj 1997 og den 29. april 1997;

under henvisning til indstillingen fra den østrigske og den finske regering -

TRUFFET FØLGENDE AFGØRELSE:

Eneste artikel

1. Herbert Sausgruber beskikkes som medlem af Regionsudvalget som efterfølger for Martin Purtscher for den resterende del af dennes mandatperiode, dvs. indtil den 25. januar 1998.

2. Martin Purtscher beskikkes som suppleant til Regionsudvalget som efterfølger for Herbert Sausgruber for den resterende del af dennes mandatperiode, dvs. indtil den 25. januar 1998.

3. Brigitte Ederer beskikkes som suppleant til Regionsudvalget som efterfølger for Hannes Swoboda for den resterende del af dennes mandatperiode, dvs. indtil den 25. januar 1998.

4. Gustav Skuthälla beskikkes som suppleant til Regionsudvalget som efterfølger for Mari-Ann Esch for den resterende del af dennes mandatperiode, dvs. indtil den 25. januar 1998.

Udfærdiget i Luxembourg, den 5. juni 1997.

På Rådets vegne

E. BORST-EILERS

Formand

(1) EFT nr. L 31 af 4. 2. 1994, s. 29.

(2) EFT nr. L 25 af 2. 2. 1995, s. 20.